เกษตรกรรอบอ่างเก็บน้ำห้วยสังเคียบ จังหวัดกาฬสินธุ์ ร่วมแบ่งปันน้ำ ปลูกข้าวแบบเปียกสลับแห้ง
รายงานพิเศษ  เกษตรกรรอบอ่างเก็บน้ำห้วยสังเคียบ จังหวัดกาฬสินธุ์ ร่วมแบ่งปันน้ำ ปลูกข้าวแบบเปียกสลับแห้ง
ภาพ	เสียง		ผู้ประกาศ	เกษตรกรกลุ่มผู้ใช้น้ำรอบอ่างเก็บน้ำห้วยสังเคียบ อำเภอสมเด็จ จังหวัดกาฬสินธุ์ พร้อมใจใช้น้ำอย่างประหยัด โดยโครงการชลประทานกาฬสินธุ์ได้ลงพื้นที่พบปะ สร้างการรับรู้ การแบ่งปันน้ำ ให้ใช้อย่างทั่วถึง พร้อมนำร่องแกล้งข้าว ด้วยวิธีปลูกข้าวแบบเปียกสลับแห้ง ติดตามได้จากรายงาน....		CG1 รายงานพิเศษ  เกษตรกรรอบอ่างเก็บน้ำห้วยสังเคียบ จังหวัดกาฬสินธุ์ ร่วมแบ่งปันน้ำ ปลูกข้าวแบบเปียกสลับแห้ง


CG2 เกริกกรุง สุภัควนิช ผู้อำนวยการโครงการชลประทานกาฬสินธุ์



CG3 เวียง ศรีสองเมือง ประธานกลุ่มบริหารจัดการน้ำคลองฝั่งซ้าย ตำบลมหาไชย


CG4 แสงเพชร อำนักขันธ์ เกษตรกรบ้านโคกกว้าง ตำบลมหาไชย	..............เปิดจากไฟล์รายงานพิเศษ..................................
      ตัวแทนกลุ่มผู้ใช้น้ำ ซึ่งส่วนใหญ่เป็นเกษตรกรที่ทำนาปรัง จากตำบลแซงบาดาล และตำบลมหาไชย อำเภอสมเด็จ จังหวัดกาฬสินธุ์ ต่างได้เข้าร่วมในเวที "ช่วยกันคิด ช่วยกันประหยัด รณรงค์ใช้น้ำอย่างรู้คุณค่า รับมือปัญหาภัยแล้ง ปี 63/64" ซึ่งโครงการชลประทานกาฬสินธุ์ เปิดเวที พบปะเกษตรกรกลุ่มผู้ใช้น้ำบริเวณอ่างเก็บน้ำห้วยสังเคียบ อำเภอสมเด็จ จังหวัดกาฬสินธุ์ เพื่อสร้างการรับรู้ให้เกษตรกรใช้น้ำอย่างประหยัด  มีประสิทธิภาพ รู้จักการแบ่งปันน้ำให้ได้ใช้อย่างทั่วถึง โดยอ่างเก็บน้ำห้วยสังเคียบ มีความจุอ่าง 7.5 ล้านลูกบาศก์เมตร ครอบคลุมพื้นที่ชลประทาน 5,130 ไร่ 2 ตำบล ได้แก่ ตำบลแซงบาดาล และตำบลมหาไชย อำเภอสมเด็จ ได้รับประโยชน์ 
         นายเกริกกรุง สุภัควนิช ผู้อำนวยการโครงการชลประทานกาฬสินธุ์ กล่าวว่า จากการบริหารจัดการน้ำในเขตชลประทานกาฬสินธุ์ทั้ง 17 อ่าง พบว่ามีปริมาณน้ำเพียงพอสำหรับหน้าแล้งนี้ โดยคาดว่าปี 2564 ฝนจะตกช่วงกลางเดือนพฤษภาคม ซึ่งมาเร็วกว่าปกติ และจะมีน้ำไหลเข้าสู่อ่าง สามารถเก็บกักไว้ใช้เพื่อการอุปโภคบริโภค การเกษตร ระบบประปา ระบบอุตสาหกรรมและรักษาระบบนิเวศน์ ในปีต่อไปได้ ส่วนการส่งน้ำให้เกษตรกรในพื้นที่อ่างเก็บน้ำห้วยสังเคียบ จะมีการแบ่งเป็นรอบเวร ซึ่งทำให้มีน้ำใช้อย่างเพียงพอ 
.....................ภาพ-เสียง สัมภาษณ์ ผู้อำนวยการโครงการชลประทานกาฬสินธุ์........
       นายเวียง ศรีสองเมือง ประธานกลุ่มบริหารจัดการน้ำคลองฝั่งซ้าย ตำบลมหาไชย บอกว่า ทุกครั้งเมื่อถึงฤดูทำนาปรัง จะมีการประชุมกลุ่มผู้ใช้น้ำเพื่อกำหนดกติการ่วมกัน แบ่งการส่งน้ำเป็นรอบเวร ให้ได้ใช้น้ำกันอย่างทั่วถึง 
.....................ภาพ-เสียง สัมภาษณ์ ประธานกลุ่มบริหารจัดการน้ำคลองฝั่งซ้าย........
    เทคนิคการปลูกข้าวแบบประหยัดน้ำ โดยวิธีเปียกสลับแห้ง หรือการแกล้งข้าว เป็นอีกวิธีการหนึ่งที่ช่วยให้ชาวนาสามารถปลูกข้าวได้ในสภาวะน้ำชลประทานมีจำกัดให้เกิดประโยชน์และประสิทธิภาพสูงสุด โดยโครงการชลประทานกาฬสินธุ์ ได้เข้าไปนำร่องในแปลงนาของนายแสงเพชร อำนักขันธ์ เกษตรกรบ้านโคกกว้าง หมู่ 10 ตำบลมหาไชย จำนวน 10 ไร่ ซึ่งอยู่บนที่สูง การใช้เทคนิคแบบเปียกสลับแห้ง ทำได้ผลดีในระดับหนึ่ง 
...............ภาพ-เสียง สัมภาษณ์ แสงเพชร อำนักขันธ์ เกษตรกรบ้านโคกกว้าง ตำบลมหาไชย........
     การลงพื้นที่พบปะเกษตรกร เพื่อสร้างการรับรู้เกี่ยวสถานการณ์น้ำในพื้นที่ ของหน่วยงานภาครัฐ ทำให้เกษตรกรสามารถวางแผนบริการจัดการน้ำในพื้นที่ของตนเองได้ มีกติกาในการใช้น้ำร่วมกัน เชื่อว่าจะส่งผลต่อการใช้น้ำทั้งในภาวะปกติและภาวะวิกฤต ได้ 
ณัฏฐ์ ฐนันท์รมย์  ธงชัย ภูงามเงิน ถ่ายภาพ / ชนกพร โพธิสาร สำนักงานประชาสัมพันธ์จังหวัดกาฬสินธุ์ รายงาน